You are here: Home » Content » Kuns en Kultuur Graad 9 » Ontwerp 'n verhoogstel en advertensieplakkaat
ONTWERP 'N VERHOOGSTEL EN ADVERTENSIEPLAKKAATVISUELE KUNSTot dusver het julle onder andere verpakkingsontwerp, subkulture en die invloede op 'nkunstenaar se werk ondersoek. Nou gaan julle die verpakkingsontwerp van Module 1 en die modelverhogie van Module 3 verder verken en gebruik as inspirasie vir die ontwerp en skepping van 'n volwaardige verhoogstel, asook 'n advertensie-plakkaat vir julle klasproduksie. Aktiwiteit 1:
[LU 1.14]STAP 1Jy moet 'n stel op miniatuurskaal vir die dansproduksie van Leereenheid 2 ontwerp. Hierdie stel moet so ontwerp word dat dit enige plek gebruik kan word en nie noodwendig op 'n saal se verhoog nie – dit moet selfs in die buitelug opgerig kan word. Aangesien die dansproduksie op ERFENIS fokus, moet jy kyk hoe jy deur middel van die stel die dans kan aanvul deur gebruik te maak van verskeie erfenisbeelde en/of –simbole. Kyk ook in jou eie omgewing vir enige plekke wat deur jou gemeenskap as 'n erfenis beskou word. As jy byvoorbeeld in die Kaapstad-omgewing bly, kan jy gebruik maak van 'n erfenis soos Tafelberg, die Kasteel, Robbeneiland, ou Kaapse huisies, ensovoorts. Verdeel eers jou papier horisontaal in drie dele deur middel van drie stippellyne: lyn (a) is jou agtergrond; lyn (b) die middelgrond en lyn (c) die voorgrond: STAP 2Skryf nou eers in jou leerderjoernaal neer waar en wanneer die dans/toneelstuk afspeel; bv. binne of buite, in die stad of op die platteland, gedurende die dag of nag, ensovoorts. Daarna beplan jy:(a) wat in die agtergrond geplaas moet word, bv. 'n horisonlyn met hoë geboue of 'n bergreeks met 'n maan en wolke as dit in die nag afspeel, ensovoorts; (b) wat in die middel geplaas moet word, bv. 'n muur, struike, 'n heining, ensovoorts; (c) wat op die voorgrond moet wees, bv. 'n asdrom, 'n motorband, rommel, 'n bankie, ensovoorts.Onthou dat die tema ERFENIS is! Onthou ook om kontraste, soos bv. lig en donker, helder en dof, koue en warm kleure, growwe en gladde teksture ens. in te werk sodat die voor-, middel- en agtergronde duidelik onderskeibaar is en nie saamsmelt nie. Dit is ook belangrik om plek oop te hou vir die dansers sodat hulle genoeg ruimte sal hê om vryelik te beweeg.STAP 3Jy kan nou met kleurpastelle of verf vorm en tekstuur gee aan die voorwerpe wat jy op die drie stippellyne (agter-, middel- en voorgronde) geteken het. Knip dan elke voorwerp om die beurt uit, BEHALWE die onderkante, dit wil sê die dele wat op die drie stippellyne is. Nadat jy al die vorms uitgeknip het, kan jy hulle na bo buig om hulle met 'n 90°-hoek staan te maak. Die stelontwerp op 'n klein skaal is nou voltooi. Verdere detail soos bome, bosse of ander voorwerpe kan as losstaande invoegsels van karton gemaak word. Bogenoemde skaalmodel dien as beplanning van die stel op klein skaal sodat foute reggestel kan word voordat julle die stel op groot skaal gaan bou – kyk dus nou of daar genoeg ruimte vir die dansers sal wees, en of sommige van jou vorms nie in die pad sal wees nie. Aktiwiteit 2:
[LU 1.15]STAP 1As eerste stap in jou beplanning moet jy eers na die volgende aspekte kyk:Dieteikenmark: Is die produksie vir volwassenes of kinders, of vir albei? Is die produksie slegs vir die plaaslike gemeenskap of vir 'n groter gebied? Plek van opvoering: Waar gaan die produksie plaasvind – binne of buite; by die skool of in 'n plaaslike gemeenskapsaal? Is daar spesifieke sitplekke of staanplek, of beide? Toegangskoste: Is die vertoning gratis of word toegangsgeld gevra? Is die vertoning vir liefdadigheid, of om byvoorbeeld 'n bydrae te lewer tot gemeenskapsontwikkeling of -verfraaiing ? Dinamiese maniere om reklame te maak: Hoe kan die aandag van die publiek getrek word deur middel van kleurgebruik, inhoud, kontraste, leesbare lettergebruik, slim slagspreuke, bekende en herkenbare simbole en/of beelde? Bewustheid van toerisme: Wat maak hierdie produksie uniek aan die omgewing of eie aan Suid-Afrika? Wanneer julle bogenoemde vrae kan beantwoord, kan julle begin met die versameling van bronnemateriaal soos prente van dansers, erfenis in Suid-Afrika of jou eie omgewing, asook advertensies wat julle aandag getrek het.STAP 2Letterwerk of tipografie is baie belangrik wanneer iets geadverteer moet word. Jy gaan dus eers 'n alfabet ontwerp en teken. Al die letters van die alfabet moet hoofletters wees. Kies enige dier wat eie aan Suid-Afrika is, soos 'n volstruis of leeu, en gebruik dan daardie dier vir die ontwerp van die hele alfabet. Sien die illustrasie as voorbeeld.Die voltooide alfabet moet vir die belangrikste bewoording op die plakkaat gebruik word.STAP 3Laastens kan die advertensie-plakkaat ontwerp en gemaak word deur STAPPE 1 en 2 te kombineer. Gebruik ook van die versamelde beeldmateriaal (STAP 1) as inspirasie vir die ontwerp.
1.9 die stem en beskikbare slag- of melodiese instrumente gebruik 1.10 'n musiekuitvoering organiseer en bemark ten opsigte van die beplanning, reklame, fondsinsameling en produksie daarvan;
« Previous module in collection 'n Afrika-dans vir Erfenisdag
Next module in collection » Enkelvoudige en reelmatige maatslag
This work is licensed by Siyavula Uploaders under a Creative Commons Attribution License (CC-BY 3.0), and is an Open Educational Resource. Last edited by Siyavula Uploaders on Jun 17, 2009 2:52 am -0500. Add to a lens